# .

# NÁRODNÁ RADA SLOVENSKEJ REPUBLIKY

IV. volebné obdobie

Číslo: 1773/2009

**1218a**

# S p o l o č n á    s p r á v a

výborov Národnej rady Slovenskej republiky (okrem Mandátového a imunitného výboru Národnej rady Slovenskej republiky, Výboru Národnej rady Slovenskej republiky pre nezlučiteľnosť funkcií, Výboru Národnej rady Slovenskej republiky na preskúmavanie rozhodnutí Národného bezpečnostného úradu, Osobitného kontrolného výboru Národnej rady Slovenskej republiky na kontrolu činnosti Vojenského spravodajstva, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby a Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu) o výsledku prerokovania vládneho návrhu zákona o štátnom rozpočte na rok 2010 a o  návrhu rozpočtu verejnej správy na roky 2010 – 2012 (tlač 1218)

Výbor Národnej rady Slovenskej republiky pre financie, rozpočet a menu ako gestorský výbor (ďalej len „gestorský výbor“) podáva **spoločnú správu** výborov Národnej rady Slovenskej republiky k vládnemu návrhu zákona o štátnom rozpočte na rok 2010 a k návrhu rozpočtu verejnej správy na roky 2010 – 2012 (tlač 1218) v súlade s § 6 ods. 2 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov.

**I.**

Predseda Národnej rady Slovenskej republiky svojím rozhodnutím č. 1266 z 30. septembra 2009 pridelil vládny návrh zákona o štátnom rozpočte na rok 2010 a návrhy rozpočtov jednotlivých rozpočtových kapitol na rok 2010 všetkým výborom Národnej rady Slovenskej republiky *(okrem Mandátového a imunitného výboru Národnej rady Slovenskej republiky, Výboru Národnej rady Slovenskej republiky pre nezlučiteľnosť funkcií, Výboru Národnej rady Slovenskej republiky na preskúmavanie rozhodnutí Národného bezpečnostného úradu a Osobitného kontrolného výboru Národnej rady Slovenskej republiky na kontrolu činnosti Vojenského spravodajstva, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby – prerokováva iba kapitolu Slovenskej informačnej služby a Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu – prerokováva iba kapitolu NBÚ)*.

Zároveň predseda Národnej rady Slovenskej republiky určil ako gestorský výbor -Výbor Národnej rady Slovenskej republiky pre financie, rozpočet a menu, ktorému výbory Národnej rady Slovenskej republiky podajú správy o výsledku prerokovania vládneho návrhu zákona.

Všetky výbory Národnej rady Slovenskej republiky, ktorým bol vládny návrh zákona o štátnom rozpočte na rok 2010 a návrh rozpočtu verejnej správy na roky 2010 – 2012 pridelený, ich prerokovali v stanovenom termíne.

Návrh rozpočtu verejnej správy na roky 2010 – 2012 Národná rada Slovenskej republiky prerokúva ako informáciu a berie na vedomie, podľa § 4 ods. 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov.

**II.**

**Výsledok prerokovania vládneho návrhu zákona o štátnom rozpočte**

**na rok 2010 (tlač 1218)**

1. **K návrhu zákona**

Návrh zákona o štátnom rozpočte na rok 2010 (tlač 1218) odporučili Národnej rade Slovenskej republiky schváliť príslušné výbory nasledovne:

**A. /** **Súhlas a odporúčanie schváliť návrh zákona o štátnom rozpočte bez pripomienok vyjadrili nasledovné výbory:**

* Výbor NR SR pre financie, rozpočet a menu
* Ústavnoprávny výbor NR SR
* Výbor NR SR pre pôdohospodárstvo, životné prostredie a ochranu prírody
* Výbor NR SR pre verejnú správu a regionálny rozvoj
* Výbor NR SR pre zdravotníctvo
* Výbor NR SR pre obranu a bezpečnosť
* Zahraničný výbor NR SR
* Výbor NR SR pre vzdelanie, mládež, vedu a šport
* Výbor NR SR pre ľudské práva, národnosti a postavenie žien
* Výbor NR SR pre sociálne veci a bývanie

**B. / Súhlas a odporúčanie schváliť návrh zákona o  štátnom rozpočte s pripomienkami, zmenami a doplnkami** vyjadrili nasledovné výbory:

* Výbor NR SR pre hospodársku politiku

**C. / Platné uznesenie nebolo prijaté** (pretože nezískalo potrebný súhlas nadpolovičnej väčšiny prítomných poslancov príslušného výboru podľa § 52 ods. 4 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov) v nasledujúcich výboroch k rozpočtovým kapitolám:

* Výbor NR SR pre kultúru a médiá
* Výbor NR SR pre európske záležitosti

**2. K návrhu rozpočtov kapitol**

Návrhy rozpočtov jednotlivých rozpočtových kapitol boli **prerokované výbormi** nasledovne:

**A. / V predloženej podobe a bez návrhov na zmeny v rozpočtových kapitolách** boli **gestorskými výbormi** schválené kapitoly:

##### Výbor NR SR pre financie, rozpočet a menu :

* + *Kancelária Národnej rady Slovenskej republiky,*
	+ *Najvyšší kontrolný úrad Slovenskej republiky,*
	+ *Ministerstvo financií Slovenskej republiky,*
	+ *Všeobecná pokladničná správa*

##### Ústavnoprávny výbor NR SR :

* *Kancelária prezidenta Slovenskej republiky*
* *Ústavný súd Slovenskej republiky*
* *Najvyšší súd Slovenskej republiky*
* *Generálna prokuratúra Slovenskej republiky*

## Ministerstvo spravodlivosti Slovenskej republiky

* + **Výbor NR SR pre hospodársku politiku :**
		- *Ministerstvo hospodárstva Slovenskej republiky*
		- *Ministerstvo výstavby a regionálneho rozvoja Slovenskej republiky*
		- *Ministerstvo dopravy, pôšt a telekomunikácií Slovenskej republiky*
		- *Úrad pre verejné obstarávanie*
		- *Úrad pre normalizáciu, metrológiu a skúšobníctvo Slovenskej republiky*
		- *Protimonopolný úrad Slovenskej republiky*
		- *Úrad jadrového dozoru Slovenskej republiky*

##### Výbor NR SR pre pôdohospodárstvo, životné prostredie a ochranu prírody :

* *Ministerstvo pôdohospodárstva Slovenskej republiky*
	+ - * + *Ministerstvo životného prostredia Slovenskej republiky*
				+ *Úrad geodézie, kartografie a katastra Slovenskej republiky*

##### Výbor NR SR pre verejnú správu a regionálny rozvoj :

*Úrad vlády Slovenskej republiky*

*Ministerstvo vnútra Slovenskej republiky* – s osobitným zreteľom na verejnú správu a záchranné zložky

*Ministerstvo výstavby a regionálneho rozvoja Slovenskej republiky* – s osobitným zreteľom na regionálny rozvoj

*Štatistický úrad Slovenskej republiky*

#####  Výbor NR SR pre sociálne veci a bývanie :

*Ministerstvo práce, sociálnych vecí a rodiny Slovenskej republiky*

*Ministerstvo výstavby a regionálneho rozvoja Slovenskej republiky –* s osobitným zreteľom na podporu Štátneho fondu rozvoja bývania

##### Výbor NR SR pre zdravotníctvo :

* + Ministerstvo zdravotníctva Slovenskej republiky

##### Výbor NR SR pre obranu a bezpečnosť :

* + - * *Ministerstvo obrany Slovenskej republiky*

– zároveň požiadal ministra obrany SR pravidelne raz za polrok (rok) v príslušnom kalendárnom roku predkladať Výboru Národnej rady Slovenskej republiky pre obranu a bezpečnosť písomnú správu o plnení príjmov a čerpaní výdavkov vo svojej kapitole s termínom: september za prvý polrok, marec za predchádzajúci rok

* *Ministerstvo vnútra Slovenskej republiky*

– s osobitným zreteľom na ochranu verejného poriadku a bezpečnosti – zároveň požiadal ministra vnútra SR pravidelne raz za polrok (rok) v príslušnom kalendárnom roku predkladať Výboru Národnej rady Slovenskej republiky pre obranu a bezpečnosť písomnú správu o plnení príjmov a čerpaní výdavkov vo svojej kapitole s termínom: september za prvý polrok, marec za predchádzajúci rok

* *Správa štátnych hmotných rezerv Slovenskej republiky*

– zároveň požiadal predsedu Správyštátnych hmotných rezerv SR pravidelne raz za polrok (rok) v príslušnom kalendárnom roku predkladať Výboru Národnej rady Slovenskej republiky pre obranu a bezpečnosť písomnú správu o plnení príjmov a čerpaní výdavkov vo svojej kapitole s termínom: september za prvý polrok, marec za predchádzajúci rok

##### Zahraničný výbor NR SR :

* + *Ministerstvo zahraničných vecí Slovenskej republiky*

**–** zároveň odporučilministrovi zahraničných vecí Slovenskej republiky prehodnotiť možnosť finančného navýšenia oficiálnej rozvojovej pomoci

* *Úrad vlády Slovenskej republiky – Úrad pre Slovákov žijúcich v zahraničí*

- zároveň odporučilvedúcemu Úradu vlády Slovenskej republiky riešiť chýbajúce finančné prostriedky v podkapitole Úradu pre Slovákov žijúcich v zahraničí z finančných prostriedkov vyčlenených na menšinové školstvo

* **Výbor NR SR pre kultúru a médiá :**

## Všeobecná pokladničná správa - Rada pre vysielanie a retransmisiu

##### Výbor NR SR pre ľudské práva, národnosti a postavenie žien :

* + - *Všeobecná pokladničná správa*
			* *Kancelária verejného ochrancu práv,*
			* *Ústav pamäti národa,*
			* *Slovenské národné stredisko pre ľudské práva,*
			* *Úrad na ochranu osobných údajov.*

* *Ministerstvo kultúry Slovenskej republiky*

### Osobitný kontrolný výbor NR SR na kontrolu činnosti SIS :

* + - *Slovenská informačná služba*

### Osobitný kontrolný výbor NR SR na kontrolu činnosti NBÚ :

* + - * + *Národný bezpečnostný úrad*

**B. / S pripomienkami, zmenami alebo odporúčaniami** boli schválené kapitoly:

* **Výbor NR SR pre hospodársku politiku :**
	+ *Úrad priemyselného vlastníctva Slovenskej republiky*
		- **Výbor NR SR pre vzdelanie, mládež, vedu a šport :**
			* *Slovenská akadémia vied*

**C. / Platné uznesenie nebolo prijaté** (pretože nezískalo potrebný súhlas nadpolovičnej väčšiny prítomných poslancov príslušného výboru podľa § 52 ods. 4 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov) v nasledujúcich výboroch k rozpočtovým kapitolám:

* **Výbor NR SR pre vzdelanie, mládež, vedu a šport :**

## Ministerstvo školstva Slovenskej republiky

**III.**

**Pripomienky a odporúčania k návrhu rozpočtových kapitol**

V nasledujúcom texte sú, z dôvodu prehľadnosti, návrhy na úpravy členené nasledovne:

**1** – návrh na **zvýšenie** výdavkov kapitol.

**2** – návrh na **zvýšenie** príjmov a **výdavkov** kapitol

**3** – návrh na presun finančných prostriedkov v rámci kapitoly

1. Návrh na z v ý š e n i e  výdavkov kapitol

###### *Slovenská akadémia vied* - zvýšiť rozpočet kapitoly SAV o 10 mil. eur, v členení 4 mil. eur na kapitálové výdavky a 6 mil. eur na bežné výdavky

V čase hospodárskej a finančnej krízy je kľúčové podporiť sektor výskumu a vývoja, ktorý môže výrazne prispieť k zmierneniu dopadov krízy.

**Gestorský výbor odporúča neschváliť.**

2. Návrh na  z v ý š e n i e  príjmov a výdavkov kapitol

***Úrad priemyselného vlastníctva SR*** - príjmy vo vykazovanej výške 1 902 860 € zvýšiť o čiastku 295 000 €, potom celková výška príjmov činí 2 197 860 €, výdavky vo vykazovanej výške 2 884 860 € zvýšiť o čiastku 253 009 €, potom celková výška výdavkov činí 3 137 869 €.

Zvýšenie rozpočtu úradu na rok 2010 v príjmovej aj výdavkovej časti sa požaduje na zabezpečenie ukončenia vývoja nosného informačného systému úradu bez ktorého bude ohrozená funkčnosť celého úrad pretože nebude schopný zabezpečovať úlohy vyplývajúce mu zo zákonov z oblasti priemyselných práv a tiež nebude schopný plniť záväzky Slovenskej republiky vyplývajúce jej z medzinárodných zmlúv uzatvorených s medzinárodnými inštitúciami zastrešujúcimi oblasť patentového a známkového práva v rámci Európskeho spoločenstva ako aj sveta.;

**Gestorský výbor odporúča neschváliť.**

**3. Návrh na presun finančných prostriedkov v rámci kapitoly**

## Ministerstvo kultúry Slovenskej republiky –v rozpočtovej kapitole na rok 2010 pre Maticu Slovenskú zvýšiť o 0,7 mil. € z výdavkov určených na stratégiu rozvoja múzeí a galérií znížiť o 0,5 mil. € z výdavkov určených pre stratégiu rozvoja slovenského knihovníctva znížiť o 0,2 mil. €

**Gestorský výbor odporúča neschváliť.**

**IV.**

Iné odporúčania a požiadavky výborov Národnej rady Slovenskej republiky

k návrhu zákona o štátnom rozpočte na rok 2010

a k návrhu rozpočtu verejnej správy na roky 2010– 2012

1. **Národná rada SR žiada vládu SR** dôsledne zabezpečovať úlohy vyplývajúce zo schváleného štátneho rozpočtu na rok 2010.

Výbor NR SR pre financie, rozpočet a menu

Ústavnoprávny výbor NR SR

Výbor NR SR pre hospodársku politiku

Výbor NR SR pre obranu a bezpečnosť

Zahraničný výbor NR SR

Výbor NR SR pre vzdelanie, mládež, vedu a šport

**Gestorský výbor odporúča schváliť.**

**V.**

Výbor Národnej rady Slovenskej republiky pre financie, rozpočet a menu ako gestorský výbor podľa § 79 ods. 4 písm. d) zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky o pozmeňujúcich návrhoch hlasovať nasledovne:

1. **Spoločne k bodom v časti III**

Body 1, 2, 3

s návrhom gestorského výboru predmetné návrhy **neschváliť.**

Gestorský výbor odporúča prípadne schválené pozmeňujúce návrhy prednesené počas rozpravy a schválené hlasovaním NR SR zapracovať do uznesenia č. 2.

**VI.**

Spoločná správa výborov Národnej rady Slovenskej republiky o výsledku prerokovania vládneho návrhu zákona o štátnom rozpočte na rok 2010 (tlač 1218) bola schválená uznesením Výboru Národnej rady Slovenskej republiky pre financie, rozpočet a menuč. 605 z 20. októbra 2009.

Výbor určil poslancov **Jozefa Buriana, Jozefa Líšku, Miroslava Jureňu, Borisa Hradeckého, Ivana Vargu, Michala Lukšu** za spoločných spravodajcov výboru. Ďalej navrhol Národnej rade Slovenskej republiky podľa § 26 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**vysloviť súhlas,**

aby predseda Najvyššieho kontrolného úradu Slovenskej republiky Ján Jasovský mohol uviesť na schôdzi Národnej rady Slovenskej republiky stanovisko Najvyššieho kontrolného úradu k návrhu o štátneho rozpočtu na rok 2010 (tlač 1284).

Zároveň výbor poveril spoločného spravodajcu:

1. predniesť spoločnú správu výborov na schôdzi Národnej rady Slovenskej republiky v druhom čítaní;
2. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy.

Bratislava 20. októbra 2009

 **Jozef B U R I A N, v. r.**

**p r e d s e d a**

**Výboru NR SR pre financie, rozpočet a menu**

*N á v r h*

**Nové znenie**

U Z N E S E N I E č. 1

**Národnej rady Slovenskej republiky**

**z ..... novembra 2009**

k  zákonu o štátnom rozpočte na rok 2010 (tlač 1218)

###### Národná rada Slovenskej republiky

po prerokovaní vládneho návrhu zákona o štátnom rozpočte na rok 2010 (tlač 1218) v druhom a treťom čítaní

### s c h v a ľ u j e

zákon o štátnom rozpočte na rok 2010

*N á v r h*

U Z N E S E N I E č. 2

**Národnej rady Slovenskej republiky**

**z .... novembra 2009**

k  zákonu o štátnom rozpočte na rok 2010

a k  rozpočtu verejnej správy na roky 2010– 2012 (tlač 1218)

###### Národná rada Slovenskej republiky

po prerokovaní zákona o štátnom rozpočte na rok 2010 v druhom a treťom čítaní a prerokovaní rozpočtu verejnej správy na roky 2010 – 2012 (tlač 1218)

1. **b e r i e na vedomie**

rozpočet verejnej správy na roky 2010 – 2012

### ž i a d a

**vládu Slovenskej republiky**

* 1. dôsledne zabezpečovať úlohy vyplývajúce zo schváleného štátneho rozpočtu na rok 2010;
	2. *budú doplnené návrhy požiadaviek a odporúčaní pre vládu prednesené v rozprave a schválené hlasovaním.*